( 253 ) 
Et s'ils vouloient vous bailler de leurs gens d’armes 
jusques à cinquante mil ducas prins sur lesdits cent mil, 
priez leur cherement que pour le premier an ne lefacent 
leur remonstrant que l'entrée de cette guerre doit estre . 
comme si grand esclat de tonnaire feussent en l’air, grands 
tremblements de terre, et que toute furieuse artillerie 
qui au monde est se deschargeast à l’arrivée, car par ce 
adversaires s’en espouventent, bons amis, seruiteurs et 
parciaulx en prennent aduis, confort et courage. 
S’ils vous parloient de leur despense desniez n’y entrer 
que ne soit pour autrement ne pouvoir faire, car ce sont 
gouffres insondablies et despenses à vous insupportables, 
et quant passer vous fauldroit ce pas, faictes que ce soit 
pour quelque somme le mois ou par an, sans vous obli- 
ger d'entretenir huict, dix ou douze galleres. 
Si la seigneurie soustenoit que ceste saison dussiez 
estre occupé à Ferrare ou en autres sesaffaires respondre 
vous debuez que estes pour faire ce qu'il luy plaira, et 
que quelque chose que luy remonstrez toujours serez à 
la fin de leur opinion. Mais qu’il vous semble de y aller 
promptement seroit le meilleur, et que faisant le con- 
traire l’aduersaire pourra destruire vos bons parcials, for- 
tiffier artilleries ses places, changer de chastellains et 
pouruoir à loisir en tous ses affaires. 
Quelque chose que capituliez n'oubliez pour rien que 
de votre vie n'aiez grandette ou moienne pension, re- 
monstrant comme mére, sœur, subiects, et pais auezha- 
bandonné pour devers eulx venir, les complaire et servir 
